માનવમિત્ર, અમદાવાદ : સાબરકાંઠાના ઢુંઢર ગામે બાળકી પર પરપ્રાંતીય યુવક દ્વારા કરાયેલા દુષ્કર્મ બાદ અમદાવાદ જિલ્લામાં પરપ્રાંતીયોને કાઢી મૂકવા માટે સોશિયલ મીડિયા પર મેસેજ અને કંપનીઓમાં જઈ ધમકી આપવામાં આવતી હતી. જે મામલે અમદાવાદ ગ્રામ્ય પોલીસ દ્વારા અગાઉ સોશિયલ મીડિયામાં અફવા ફેલાવનાર તેમજ ટોળા સામે ગુના નોંધી તેમની ધરપકડ કરવામાં આવી હતી ત્યારે આજે મામલે અમદાવાદ ગ્રામ્ય પોલીસે વધુ બે ગુના દાખલ કરી કુલ ૧૨ શખ્સોની ધરપકડ કરતાં ભારે ચકચાર મચી ગઇ છે. બીજીબાજુ, ગ્રામ્ય વિસ્તારોમાં આ પ્રકારની ઘટનાઓ વધી રહી હોવાથી ગ્રામ્ય પોલીસે સમગ્ર પંથકમાં પેટ્રોલીંગ અને તપાસનો દોર તેજ બનાવ્યો છે.